Διερεύνηση της Σύνδεσης των στρεσογόνων γεγονότων της ζωής της μητέρας, κατά τη διάρκεια της εγκυμοσύνης, και της εμφάνισης Ειδικών Μαθησιακών Δυσκολιών στο παιδί.
Creators: name: Πεσλή, Βασιλική Νικολάου
Publisher: name: Aristotle University of Thessaloniki
Year: 2014
Subjects: στρεσογόνα γεγονότα ζωής
εγκυμοσύνη
ειδικές μαθησιακές δυσκολίες
stressful life events
pregnancy
specific learning disabilities

description: Τα τελευταία χρόνια, παρατηρείται αυξημένο ενδιαφέρον για τον σημαντικό ρόλο που διαδραματίζει η προγεννητική περίοδος στην υγεία και στην ανάπτυξη των παιδιών τόσο κατά την παιδική, όσο και κατά την ενήλικη ζωή. Η έμφαση στο διαμορφωτικό ρόλο που μπορεί να έχουν οι προηγούμενες εμπειρίες για την επόμενη περίοδο της ανάπτυξης, τόσο στο ίδιο το άτομο, όσο και στις σχέσεις του με τους άλλους, αποτέλεσε την κεντρική θέση των επιστημών που ασχολούνται με την ανάπτυξη. Η θέση αυτή συνοψίζεται ως εξής: η υγεία και η ανάπτυξη δεν αρχίζουν κατά τη γέννηση. Τα στρεσογόνα γεγονότα ζωής κατά τη διάρκεια της εγκυμοσύνης, μπορούν να προκαλέσουν μία σειρά μορφολογικών και συμπεριφορικών αντιδράσεων, οι οποίες επηρεάζουν αρνητικά το ρυθμό ανάπτυξης, την ψυχική και σωματική υγεία του εμβρύου. Ως αποτελέσματα όλων αυτών των επιδράσεων μπορούν να θεωρηθούν οι μακροχρόνιες γνωστικές δυσκολίες που παρουσιάζουν τα παιδιά. Η παρούσα εργασία διερεύνησε τη σύνδεση μεταξύ των στρεσογόνων γεγονότων της ζωής της μητέρας, κατά τη διάρκεια της εγκυμοσύνης, και της εμφάνισης Ειδικών Μαθησιακών Δυσκολιών (ΕΜΔ) στο παιδί. Τα αποτελέσματα κατέδειξαν στατιστικά σημαντική διαφορά κατά τη σύγκριση του μέσου όρου μεταξύ των θετικών γεγονότων ζωής κατά τη διάρκεια της εγκυμοσύνης και των δύο ομάδων, αυτής που παρουσιάζουν ΕΜΔ και αυτής που δεν παρουσιάζουν. Ειδικότερα, τα παιδιά, των οποίων οι μητέρες βίωσαν θετικά στρεσογόνα γεγονότα ζωής κατά τη διάρκεια της εγκυμοσύνης δεν παρουσίασαν ΕΜΔ. Επιπρόσθετα διαπιστώθηκε ότι η ένταξη των θετικών εμπειριών κατά τη διάρκεια της εγκυμοσύνης και η διερεύνηση της επίδρασής τους στην απουσία ΕΜΔ στο παιδί, μπορεί να αντιπροσωπεύει μια σημαντική προσθήκη στην έρευνα μηχανισμών που αφενός διέπουν τη μελέτη του εμβρυικού προγραμματισμού και αφετέρου τη λήψη αποφάσεων για την επιλογή κατάλληλων αντισταθμιστικών μέτρων, μετά τη γέννηση του παιδιού.
description: In recent years, there has been a growing interest in the important role of the prenatal period for the health and development of children both during childhood, and during adulthood. Focus on the formative role that previous events may have for subsequent growth periods, affecting not only the individual but also relations with others has been a central tenet of developmental science, based on the assumption that health and development begin prior to birth. Stressful maternal life events have been investigated as predisposing factors for adverse effects on one's health. Stressful life events during pregnancy can cause a range of morphological and behavioral reactions, which affect negatively the growth, mental and physical health of the fetus. Such adverse events may cause long-term cognitive difficulties of the offspring. The present study investigated the association between stressful life events of the mother during pregnancy and the occurrence of specific learning difficulties in children. The results showed statistically significant difference of occurrence of positive life events during pregnancy betwenn mothers of children with and without Specific Learning Disabilities (SLD). In particular, children whose mothers experienced positive stressful life events during pregnancy showed no SLD. It is concluded that the inclusion of positive experiences during pregnancy and the elucidation of their effect on reducing SLD, may represent an important addition to the research of mechanisms governing fetal programming. Furhtermore, such awareness may enable the selection of appropriate compensatory measures after birth.
description: Σε συνεργασία με το Παιδαγωγικό Τμήμα Νηπιαγωγών (Πανεπιστήμιο Δυτικής Μακεδονίας)